| *Coronula diadema* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Maxillopoda |
| Subclase: | Cirripedia |
| Orde: | Sessillia |
| Familia: | Coronulidae |
| Xénero: | *Coronula* |
| Especie: | ***C. diadema***Linnaeus, 1767 |

 |

O **arneirón do xibardo** (***Coronula diadema***) é unha especie de arneirón das baleas que aparece en xibardos ou outras especies de baleas. Xa aparece descrita por Linneo na súa duodécima edición de *Systema naturæ* de 1767.

Descrición
----------

Como o seu nome indica, *Coronula diadema* parece unha coroa, pero ao crecer faise máis cilíndrica; os espécimes grandes chegan a 5 cm de alto e 6 cm de diámetro. Consta de seis placas rodeando un orificio hexagonal superior protexido por un par de opérculos. As placas teñen finas estrías lonxitudinais e a metade inferior adoita ter estriacións transversais irregulares.

Distribución e hábitat
----------------------

*C. diadema* encóntrase na pel das baleas. Ao falar desta especie, o zoólogo Charles Darwin (quen dedicou gran parte da súa carreira aos cirrípedes), dixo que coñecía catro sitios onde se encontrara a especie, os mares árticos arredor de Escandinavia, a costa leste de Norteamérica, cerca das Illas Británicas e na Corrente do Golfo. Outra posible localización era Nova Zelandia, pero Darwin dixo que se trataba de *Coronula reginae*.

Os seus hóspedes son normalmente baleas, isto é, cetáceos con barbas, especialmente a balea xibardo (*Megaptera novaengliae*), onde se adhiren á cabeza, ás aletas, en sucos e pola zona xenital. Este arneirón tamén foi encontrado na balea azul (*Balaenoptera musculus*), na balea franca austral (*Eubalaena australis*), no rorcual común (*Balaenoptera physalus*), no cachalote (*Physeter macrocephalus*) e no zifio caldeirón (*Hyperoodon ampullatus*).

Ciclo vital
-----------

A maioría dos arneiróns son hermafroditas con fertilización cruzada, e necesitan estar moi apiñados para reproducirse. O individuo que actúa de macho estende o seu longo pene para impregnar a cavidade doutro individuo próximo, así fecúndao e nel desenvólvese o embrión até a primeira muda, cando a flotante larva *nauplius* orixinada forma parte do plancto e pasa á fase *cipris* tras seis mudas, cando xa non se alimenta. Hai experimentos en laboratorio que suxiren que a larva *cipris* é inducida a iniciar a metamorfose a arneirón xuvenil en resposta a sinais químicos da pel das baleas hóspedes.

Galería
-------

Diámetro basal 20mmDiámetro basal 20mm
Vista superiorVista superior
Vista lateralVista lateral

Notas
-----

1. ↑  Alan Southward (2015). "*Coronula diadema* (Linnaeus, 1767)". World Register of Marine Species. Consultado o 28 de xaneiro de 2016.
2. 1 2  Darwin, Charles (2010). *The Works of Charles Darwin, Volume 12: A Monograph of the Sub-Class Cirripedia, Volume II: The Balanidae (Part One)*. NYU Press. pp. 370–371. ISBN 978-0-8147-2055-4.
3. ↑  Perrin, William F.; Würsig, Bernd; Thewissen, J.G.M. (2009). *Encyclopedia of Marine Mammals*. Academic Press. p. 90. ISBN 978-0-08-091993-5.
4. ↑  Hayashi, R. (2013). "A checklist of turtle and whale barnacles (Cirripedia: Thoracica: Coronuloidea)". *Journal of the Marine Biological Association of the United Kingdom* **93** (1): 149–155. doi:10.1017/S0025315412000847.
5. ↑  Ruppert, Edward E.; Fox, Richard, S.; Barnes, Robert D. (2004). *Invertebrate Zoology, 7th edition*. Cengage Learning. p. 683. ISBN 978-81-315-0104-7.
6. ↑  Nogata, Yasuyuki; Matsumura, Kiyotaka (2006). "Larval development and settlement of a whale barnacle". *Biology Letters* **2** (1): 92–93. PMC 1617185. PMID 17148335. doi:10.1098/rsbl.2005.0409.

Véxase tamén
------------

### Bibliografía

* Linnaeus, C. (1767). *Systema naturae sive regna tria naturae, secundum classes, ordines, genera, species, cum characteribus, differentiis, synonymis, locis* **1** (12ª ed.). Estocolmo: Laurentii Salvii.

|  |  |
| --- | --- |
|  | Wikimedia Commons ten máis contidos multimedia na categoría:  ***Arneirón do xibardo*** |

|  |  |
| --- | --- |
|  | Wikispecies posúe unha páxina sobre:  ***Arneirón do xibardo*** |

|  |  |
| --- | --- |
| Identificadores taxonómicos | 
* BugGuide: 1201568
* EOL: 1025043
* EUNIS: 26236
* Fossilworks: 90127
* GBIF: 5166483
* iNaturalist: 53636
* IRMNG: 11175793
* ITIS: 89675
* NBN: NBNSYS0000180782
* NCBI: 1194747
* SeaLifeBase: 32296
* Soortenregister: 144213
* TAXREF: 376286
* WoRMS: 106236

 |

|  |  |
| --- | --- |
| Identificadores | 
* UMLS: C3571957

 |